Corné Louw sing oor ’n ‘date night’ - Afrikaanse Musiek Nuus
Corné Louw sing oor ’n ‘date night’
3 Julie 2019 3 Julie 2019 Digitaal
Luister na ’n voorskou hier:
Die musiekvideo vir hierdie liedjie word Maandag, 8 Julie eksklusief op ons webblad vrygestel.
Date Night is ook die titel van sy debuut-album wat binnekort vrygestel sal word en hy het juis die naam so gekies omdat dit ’n konsep is wat gereeld gebruik word.
Corné woon in Langebaan in die Weskus en het die kuns bemeester om gehore in die palm van sy hand te hou met sy veelsydigheid en hartlike verhoogpersoonlikheid. Hy kom uit ’n familie vol musikante en glo dat musiek deur sy are vloei. Hy en sy pa speel nou nog so af en toe saam kitaar.
Sy ouerhuis was altyd vol musiek, veral Amerikaanse Country-snitte, en dit is waar sy liefde en passie daarvoor gebore is. Alhoewel hy homself leer kitaar speel het, met die hulp van sy tannie, en hy deel was van die Supernovas, het hy eers saam met sy pa ’n besigheid begin voordat sy solo-musiekloopbaan, wat in 2004 afgeskop het, amptelik vlam gevat het.
Sedertdien het hy al by verskeie feeste, waaronder die KKNK en Robertson’s Wacky Wine Festival, plekke soos Route 66 en Ocean Basket en funksies opgetree en sien hy daarna uit om deur die land te toer en sy musiek aan nog nuwe luisteraars bekend te stel.
Corné Louw glo, net soos George Jones, in eerlike musiek en dat musikante getrou moet wees aan hulleself, omdat aanhangers dit dan meer waardeer. Die vars en moderne benadering en inspirerende vertolking van Date Night en sy unieke stem, is die perfekte pasmaats en gaan beslis waardeer word!
Die enkelsnit is nou op alle digitale platforms beskikbaar.
VORIGE Danny Smoke se debuutalbum is hier!
Sprokiesliefde kraai koning in Mariska se nuwe musiekvideo VOLGENDE
Juanita du Plessis vier 20 jaar met spesiale album
9 Mei 2018 Digitaal
KYK: Francois van Coke se splinternuwe musiekvideo
Dirk van der Westhuizen ‘stoom’ al die pad voort!
27 Mei 2019 Digitaal